ભક્તિ તલાટી કે જેઓ પોતે પણ આ ડિસઓર્ડર ધરાવે છે અને તે પોતે મીડિયાકર્મી છે. ભક્તિ ઘણી જગ્યાએ કોલમ લખે છે. તે કહે છે કે તે જ્યાં પણ જાય છે તો બાળકો જ નહીં મોટા લોકો પણ તેને વિચિત્ર નજરે જુએ છે. જોકે, તેનાથી તેમને કોઈ ફેર નથી પડતો પરંતુ તેઓ એ કહેવા માગે છે કે એલ્બિનિઝમ વિશે લોકોને કોઈ જ જ્ઞાન નથી. તેઓ કહે છે કે આ બીમારીને કારણે અત્યાર સુધી તેમને ભણવામાં કે નોકરીમાં કોઈ જ તકલીફ પડી નથી. પરંતુ હવે તેમને ખ્યાલ આવ્યો કે એવા ઘણાં લોકો છે કે જેમને આ બીમારીને કારણે અનેક તકલીફોનો સામનો કરવો પડ્યો છે. ત્યારે ભક્તિએ નક્કી કર્યું કે તે આ તકલીફોમાં ઘટાડો કરવાનો પ્રયાસ કરશે. ભક્તિ પણ ‘જીવન ટ્રસ્ટ’ને પૂરતો સહયોગ આપી રહ્યાં છે. ‘જીવન ટ્રસ્ટ’ હવે 300 એલ્બિનિઝમથી પીડિત લોકો સાથે છે અને શક્ય હોય તેટલી તેમની મદદ કરે છે. અનુભવ કહે છે, “યુનાઇટેડ નેશન્સ 13 જૂને વિશ્વ એલ્બિનિઝમ દિવસ મનાવે છે. તેના કારણે લોકોને ખૂબ જ ફાયદો થશે અને ટ્રસ્ટ યુએન સાથે મળીને તે દિશામાં કામ કરી રહ્યું છે.”